పెద్దింటి అశోక్ కుమార్

**పెద్దింటి అశోక్ కుమార్,** తెలంగాణా ప్రాంతానికి చెందిన ప్రసిద్ధ తెలుగు రచయిత. విద్యావేత్త,  నవల,నాటక, సినిమా , కథా రచయిత.    

పెద్దింటి అశోక్‌కుమార్‌ రచించిన ‘లాంగ్‌ మార్చ్‌’ నవల ఉస్మానియా యూనివర్సిటీలో ఎంఏ తెలుగు విద్యార్థులకు ఫోర్త్  సెమిస్టర్‌లో పాఠ్యాంశంగా, మహాత్మా గాంధీ యూనివర్సిటీలో ఎంఏ రెండో సెమిస్టర్‌లో తెలుగు విద్యార్థులకు పాఠ్యాంశంగా ఎంపికైంది. 

## జీవిత విశేషాలు
పెద్దింటి అశోక్ కుమార్, 1970, ఫిబ్రవరి 6న   రాజన్న సిరిసిల్ల జిల్లా, గంభీరావుపేట మండలం, భీముని మల్లారెడ్డిపేట గ్రామంలో జన్మించాడు. మల్లవ్వ, అంజయ్య ఇతని తల్లిదండ్రులు. ఇతడు ఇంటర్మీడియట్ గంభీరావుపేటలోను, బి.యస్సీ సిద్ధిపేటలోను ఎం.ఏ తెలుగు కాకతీయ విశ్వవిద్యాలయంలోను ఎం.ఎస్సీ గణితం నాగార్జున విశ్వవిద్యాలయం లో చదివాడు. రాజన్న సిరిసిల్ల జిల్లా చందుర్తి మండలం, కిష్టంపేట గ్రామంలో గణిత ఉపాధ్యాయుడిగా పనిచేస్తున్నాడు. కథ, నవలా రచయితగానే కాకుండా సినిమాలకు కథలు, మాటలు, పాటలు రాస్తూ సినిమా నటుడిగా, రచయితగా రాణిస్తున్నారు.      

రచయితగా ఎంత నిబద్దతతో రాసాడో ఉపాద్యాయుడిగా అంతే నిబద్దతతో పని చేసాడు. ప్రధానోపాధ్యాయుడిగా ఇల్లంతకుంట మండలం రామాజిపేట గ్రామంలో తన, తన పనితీరుపై తానే ప్రజల మద్యలో రెఫరెండం పెట్టుకుని సంచలనం సృష్టించారు. ఇది విద్యావ్యవస్థలో అరుదైన అంశం. సీనియర్ సిటిజన్స్ తో పాఠశాలలో ప్రవేశ పెట్టిన 'అనుభవ పాఠాలు’ కూడా ఒక కొత్త ప్రయోగం.   'పాఠశాలనే నా ప్రయోగశాల. మా ఊరే నా కథల కార్యశాల' అని చెప్పుకునే పెద్దింటికి పిల్లలకు పాఠాలు చెప్పడమన్నా కథలు రాయడమన్నా చాలా ఇష్టం. కథలు రాయడంపై వివిద యునివర్సిటీలలో, డిగ్రీ కాలేజీలలో వర్క్ షాపులు నిర్వహించారు.

## రచనలు
ఇతని రచనల్లో వందేళ్ల తెలంగాణ సామాజిక చరిత్ర కనిపిస్తుంది. పట్టణీకరణ, పారిశ్రామికీకరణ, యాంత్రికీకరణ మొత్తంగా ప్రపంచీకరణ తర్వాత మారిన విలువలు, జీవితాల గురించి, చితికిపోయిన పల్లెల గురించి వాస్తవిక దృష్టితో కథలు రాస్తున్నారు. తక్కువ కాలంలో ఎక్కువ మంచి కథలను రాసిన రచయితగా పేరు తెచ్చుకున్నారు. పెద్దింటి సాహిత్యంపై ఇంతవరకు వివిద విశ్వవిద్యాలయాల్లో ఆరు ఎం.ఫిల్. లు, నాలుగు పీహెచీలు వచ్చాయి. ఇంకా పరిశోధనలు జరుగుతున్నాయి.చక్కటి శైలి మంచి కథా శిల్పంతో అరుదైన వస్తువులను తీసుకుని ఆగకుండా చదివించేలా రచనలు చేస్తారు. 

ఇతడు 1999లో రచనా వ్యాసంగం మొదలు పెట్టాడు. మొట్టమొదటి కథ "ఆశ- నిరాశ -ఆశ ". ఇంతవరకు 250కు పైగా కథలు, 7 నవలలు, 10 కథా సంపుటాలు ప్రకటించాడు. ఇతని నవల జిగిరి  హింది ,ఇంగ్లీష్, మరాటీ, ఒరియా, పంజాబీ, కన్నడ, మైథిలి, బెంగాలి, తమిల్ మొదలగు తొమ్మిది భారతీయ భాషలలోనికి అనువదించబడింది. *దాగుడుమూత దండాకోర్*  సినిమాకు మాటలు, మల్లేశం సినిమాకు  పాటలు, మాటలు వ్రాశాడు. దొరసాని, వేదం మరికొన్ని సినిమాలకి రచనా సహకారం చేసారు. ఎనిమిది చిన్నసినిమాలకు కథలు మాటలు అందించారు. 5 నాటికలు వంద వరకు వ్యాసాలు రాసారు. ఇతని తెగారం నాటకం నటనా విభాగంలో నంది బహుమతి తో పాటు పాతిక అవార్డులను గెలుచుకుంది. 

మరొక అరుదైన విషయం ఏమిటంటే ఆయన ఉస్మానియా యూనివర్సిటీలో పి.హెచ్డీ ప్రవేశ పరీక్ష రాస్తున్నప్పుడు ఆయన రాసిన జిగిరీ నవల మీద ఆయనకే ప్రశ్న వచ్చింది. తను రాసిన రచనలు తనకే ప్రశ్నలుగా రావడం సాహిత్య చరిత్రలో చాలా అరుదైన విషయం. 

# జిగిరి
# ఎడారి మంటలు
# దాడి
# ఊరికి ఉప్పులం
# సంచారి
# లాంగ్ మార్చ్                                                                                                                                                                      
#ఇంకెంత దూరం

### కథాసంపుటాలు
# ఊటబాయి
# భూమడు
# మాఊరి బాగోతం
# మాయి ముంత
# వలస బతుకులు
# పోరుగడ్డ (కథలు, వ్యాసాలు) 
# జుమ్మేకి రాత్ మే
# గుండెలో వాన
# పెద్దింటి అశోక్ కుమార్ కథలు
# విత్తనం

### నాటకాలు
1.ఎండమావి. (2005)  ఆకాశవాణి హైదరాబాద్ కేంద్రం ప్రసారం.                                                                                                                 

2.పోరుగడ్డ. (2016) రవీంద్ర భారతిలో ప్రదర్శన. తెలంగాణ ఉద్యమ నేపథ్యంలో SHEKSPIAR నాటకానికి adaption.                                                                                                                                         

3.తెగారం. (2018) నటనలో నందితో పాటు పాతిక అవార్డులు పొందిన నాటకం.                                                                                                           

4. నెనరు (2019) ఆకాశవాణి హైదరాబాద్ కేంద్రం ప్రసారం                                                                                                              

5.మినిష్టరత్తాండు. (2022) ఆకెళ్ల వారి నాటక పోటీల్లో బహుమతి పొందింది. అజోవిపో కథానాటిక పోటీల్లో ప్రదర్శన.

**అనువాదాలు**

25 కథలు హిందీలోకి అనువాదం అయ్యాయి. శాంతాసుందరి గారు చేసారు. 2013లో ఏ ఆక్రమన్ కబ్ కా వోచుకా  పేరుతో 11 కథలతో హిందీలో సంకలనం వచ్చింది.

11 కథలు మరాఠీ లోకి అనువాదమయ్యాయి. సాయినాథ్ పచారే గారు   అనువాదం చేసారు.  2013లో ఓ గర్ బంద్ డాలియా పేరుతో మరాఠీలో సంకలనం వచ్చింది.

12 కథలు కన్నడలోకి అనువాదం అయ్యాయి. MG శుభమంగల గారు అనువదించారు. 2022లో జాల పేరుతో కన్నడలో సంకలనం వచ్చింది. 2004 కన్నడ కువెంపు భాషా భారతి అవార్డును పొందింది.  

12 కథలు ఆంగ్లంలోకి అనువాదమయ్యాయి. ఆంగ్లంలో కథల సంపుటి రాబోతుంది.

జిగిరి నవల హిందీ (2008), బెంగాళీ (2009), పంజాబీ (2010), మరాటీ (2011), ఆంగ్లం (2012), ఒరియా (2012), కన్నడ (2013), మైథిలి (2013), ఒరియా (2021), పంజాబీ (2024), తమిళం (2024), మొదలగు 9 భాషల్లోకి (ఒరియా, పంజాబి భాషల్లోకి రెండు సార్లు) అనువాదమయింది.

**కొన్ని కథలు**

# అతడు ఆకలిని జయిస్తున్నాడు
# అనగనగా ఒక పేద బడి కథ
# ఆ ఇల్లు మూత వడ్డది
# ఆకుపచ్చ నవ్వు
# ఆశ నిరాశ ఆశ
# ఇగ వీడు తొవ్వకు రాడు
# ఇసం మింగిన మనిషి
# ఊటబాయి
# ఎండమావి
# ఎజెండా
# ఎడారి
# ఎదురు చేప
# ఏడిండ్ల పిల్లికూన
# కంగ్రాట్స్
# కథ మల్లా మొదటకొచ్చింది
# కన్నతల్లి
# కన్నీళ్ళు
# కాగుబొత్త
# కీలుబొమ్మలు
# కొత్త జీతగాడు
# గద్దలు
# గురిజ గింజలు
# గూడు చెదిరిన పక్షి
# గ్లాసియర్
# చెత్తలచెడుగు
# జిద్దు
# తడిగొంతు
# తెగిన బంధాలు
# నువ్వూ నేనూ ఆ వెన్నెలరాత్రి
# నెనరు
# పడగ నీడ
# పిల్లజలగ
# పీడ
# పెద్దోడు
# బందీలు
# భూముడు
# మాయిముంత
# ములాఖత్
# మూడు నా (ము)ళ్ళ బంధం
# యుద్ధనాదం
# రక్తం మరకలున్న వందనోట్లు
# రణనినాదం
# రెండు దుకాణాలు
# రెండుకోతులు
# రేపు మాపు 
# రైతక్క
# వర్గమూలాలు
# వలయం
# వెలి
# సావుడప్పు
# సివంగి

## సినిమారంగం
* 2010: వేదం (రచనా సహకారం )
*2015: దాగుడుమూత దండాకోర్ (మాటలు )
* 2018: మల్లేశం (మాటలు - పాట)
*2019: దొరసాని (రచనా సహకారం )
*2021:తమసోమా జ్యోతిర్గమయా (పాటలు)
*2022; సాచి (మాటలు )
*2023: 8 AM Metro (Hindi movie ) రచనా సహకారం
*2024: షరతులు వర్తిస్తాయి (2024) (నటుడు.మాటలు. పెండ్లి పాట )

## పురస్కారాలు
# తెలంగాణ అవతరణ దినోత్సవం సందర్భంగా తెలంగాణ రాష్ట్ర ఆవిర్భావ పురస్కారాలు - 2015 అవార్డు - హైదరాబాద్, తెలంగాణ ప్రభుత్వం, 2015 జూన్ 2
# మాయి ముంత కథలకు తెలుగు విశ్వవిద్యాలయం సాహితీ పురస్కారం 2011
# భారతీయ భాషా పరిషత్ యువ పురస్కారం కలకత్తా 2008
# 2015లో తెలుగు విశ్వవిద్యాలయం సాహితీ పురస్కారం 2012 (జిగిరి పుస్తకానికి)
# ఉత్తమ నాటక రచయిత - తెగారం నాటకం (పంతం పద్మనాభ కళా పరిషత్, కాకినాడ) అక్టోబరు 28, 2018.

## మూలాలు

## ఇతర లంకెలు
* కథానిలయంలో పెద్దింటి అశోక్ కుమార్ కథల వివరాలు
* జిగిరి నవలలో రచయిత పరిచయం

వర్గం:తెలుగు రచయితలు
వర్గం:కాకతీయ విశ్వవిద్యాలయం పూర్వ విద్యార్థులు
వర్గం:1968 జననాలు
వర్గం:జీవిస్తున్న ప్రజలు
వర్గం:రాజన్న సిరిసిల్ల జిల్లా రచయితలు
వర్గం:రాజన్న సిరిసిల్ల జిల్లా ఉపాధ్యాయులు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు